Temeljem odredbe članka 31.  Statuta Zavoda za hitnu medicinu Dubrovačko-neretvanske županije, ravnatelj dana 22. prosinca 2011. godine donosi     
PRAVILNIK O KORIŠTENJU
službenih mobilnih telefona u vlasništvu Zavoda za hitnu medicinu Dubrovačko-neretvanske županije
I.  OPĆE  ODREDBE   
Članak 1.  
Ovim se Pravilnikom uređuje korištenje službenih mobilnih telefona u vlasništvu Zavoda za hitnu medicinu Dubrovačko-neretvanske županije, te prava i obveze zaposlenika Zavoda (u nastavku teksta: korisnici) u vezi s korištenjem te imovine.   
Članak 2.  
Izrazi koji se u ovom Pravilniku koriste za osobe u muškom rodu su neutralni i odnose se na muške i ženske osobe.   
Članak 3.  
Pod službenim mobilnim telefonom u smislu ovog Pravilnika razumijeva se mobilni telekomunikacijski uređaj, bez obzira na opremljenost, s pripadajućom SIM - karticom.  
II.  SLUŽBENI MOBILNI TELEFONI   
Članak 4.  
Pravo korištenja službenih mobilnih telefona imaju ravnatelj, njegov zamjenik, pomoćnici, voditelji službi, glavne sestre, voditelj voznog parka, svaka ispostava Zavoda za hitnu medicinu Dubrovačko-neretvanske županije, prijavno-dojavna jedinica, dežurni medicinski timovi u medicinskim vozilima i medicinski timovi na punktovima pripravnosti i dežurstva.  
Ukoliko za daljnje korištenje službenog mobilnog telefona više ne postoji poslovno uvjetovani razlog, ili se mobilni uređaj koristi na način protivan odredbama ovog Pravilnika, ravnatelj može korisniku mobilnog uskratiti ovlaštenje pojedinačnom odlukom.    
Članak 5.  
Korisnici službenih mobilnih telefona razvrstavaju se u razrede kako slijedi:  
A)	Razina I : ravnatelj i zamjenik ravnatelja 
B)	Razina II : pomoćnici ravnatelja, voditelji službi, glavna sestra Zavoda, voditelj voznog parka i prijavno dojavna jedinica     
C)	Razina III : ostali korisnici iz Članka 4. ovog Pravilnika  
Korisnicima službenih mobilnih telefona I. razine priznaju se troškovi korištenja tih uređaja do iznosa od 1000,00 kuna.
Korisnicima službenih mobilnih telefona II. razine priznaju se troškovi korištenja tih uređaja do iznosa od 500,00 kuna
Korisnicima službenih mobilnih telefona III. razine priznaju se troškovi korištenja tih uređaja do iznosa od 250,00 kuna.
Korisnici snose razliku troškova korištenja službenih mobilnih telefona iznad propisanog iznosa. Razliku troškova korisniku mobilnog telefona fakturira pružatelj telekomunikacijskih usluga dostavom računa na mjesečnoj osnovi.  
Članak 6.  
Prilikom preuzimanja službenoga mobilnog telefona korisnik je dužan ispuniti i potpisati izjavu o preuzimanju uređaja te o podmirivanju troškova popravka uređaja oštećenog nepravilnim korištenjem, odnosno namjerno ili iz krajnje nepažnje, kao i troškove korištenja službenih mobilnih uređaja iznad iznosa ograničenja iz članka 5. Pravilnika.   
Članak 7.  
O zamjeni službenoga mobilnog telefona odlučuje ravnatelj.   
Članak 8. 
U slučaju štete na službenom mobilnom telefonu nastale nepravilnim korištenjem, namjerom ili krajnjom nepažnjom, troškove popravka odnosno zamjene snosi korisnik.   
Članak 9.  
Korisnik je obvezan vratiti službeni mobilni telefon danom prestanka ugovora o radu, odnosno danom uskrate prava na korištenje istoga.    
 III.  PRIJELAZNE  I  ZAVRŠNE ODREDBE   
Članak 10.  
Ovaj pravilnik stupa na snagu osmog dana od dana objave na oglasnoj ploči Zavoda.

                            Ravnatelj

Ovaj Pravilnik je objavljen na oglasnoj ploči Zavoda 22.12.2011. godine.

ZAVOD ZA HITNU MEDICINU
DUBROVAČKO-NERETVANSKE ŽUPANIJE

IME I PREZIME:_________________________ 
________________________________________
OIB:____________________________________

Izjava o preuzetom mobilnom telefonu

Red.   broj	Datum preuzimanja	Model preuzetog mobilnog telefona	Potpis preuzimatelja	Datum vračanja	
1					
2					
3					
4					
5					
6					
7